Gestadvöl fyrir UNESCO höfunda í Gröndalshúsi Rithöfundum frá öðrum Bókmenntaborgum UNESCO gefst kostur á að sækja um mánaðardvöl í Gröndalshúsi á hverju ári . Fyrsti höfundurinn , Chantal Ringuet , dvaldi í húsinu í október 2019 en hún er fædd og uppalin í Québec City , sem hefur verið Bókmenntaborg UNESCO frá 2017 . Opnað hefur verið fyrir umsóknir fyrir árið 2020 og skal þeim skilað fyrir 1. mars . Að þessu sinni er gestadvölin ætluð barnabókahöfundi í tengslum við Mýrina - alþjóðlegu barnabókmenntahátíðina í Reykjavík . Nánari upplýsingar er að finna hér á ensku .